प्रतिभाओं को सम्मान देने और उन्हें नया मुकाम दिलाने के मकसद से आयोजित किए जा रहे प्रतिभा सम्मान स्कॉलरशिप समारोह में दिल्ली के छात्रों के लिए बुधवार का दिन खास था। बुधवार को हिन्दुस्तान में इन मेधाओं के इंटरव्यू किए गए। इंटरव्यू में शामिल होने के लिए दिल्ली के विभिन्न स्थानों से होनहार आए थे। सभी की ख्वाहिश स्कॉलरशिप के माध्यम से कुछ अलग और बेहतर करने की थी। कोई इंजीनियर बनना चाहता था, तो कोई डॉक्टर। किसी की ख्वाहिश आगे प्रबंधन के क्षेत्र में करियर बनाने की थी तो किसी की तमन्ना सीए बनने की।